П Р О Т О К О Л    № 23

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

24 юни 2014 г.

Днес, 17.06.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ - отсъства
МАРИЯ КУЗМАНОВА - отсъства
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват и експертните сътрудници от към Комисията по натовареност: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от Администрацията на Висшия съдебен съвет.

След разисквания по предварително обявения дневен ред и допълнително постъпил материал, 

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред следната допълнителна точка:
- Писмо изх. № ИП-0318/16.06.2014 г. от председателя на Апелативен съд – Варна във връзка с натовареността на административното ръководство на съда /вх. № 91-00-076/19.06.2014 г./ - като точка 10 от дневния ред.

ПО ДНЕВНИЯ РЕД

1. ОТНОСНО: Обсъждане на по-нататъшните действия на комисията след извършеното представяне на демо-версия на електронните въпросници, чрез които ще се проведе цялостното изследване на натовареността на съдиите.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Да се организира чрез взаимодействие с външните експерти, привлечени за целта към проекта на ВСС по НФМ, и изследователската агенция TNS BBSS, с която ВСС е сключил договор, провеждане на цялостно изследване на натовареността сред всички съдии.
1.2. Приема времевия график за провеждане на изследването на съдиите, като периодът за попълване на он-лайн въпросниците от съдиите бъдат месеците юли, август и септември 2014 г.
1.3. Приема обръщението към съдиите, изготвено от председателя на комисията по натовареност, което да бъде предоставено на експертите за изпращането му до съдиите, заедно въпросниците.
1.4. Възлага на директора на дирекция „ИТСС” в АВСС да публикува обръщението по т. 1.3 (във видео-формат и в текстов формат) на Интернет страницата на ВСС в Раздел „Решения на постоянните комисии на ВСС, Подраздел „Комисия по анализ и отчитане степента на натовареност на органите на съдебната власт”, като обособен линк към самостоятелна секция „Емпирично изследване натовареността на съдиите”.

2. ОТНОСНО: Информация за първите шест месеца на 2014 г. относно изпълнението на План-графика по изпълнение на мерките, предвидени в Стратегията за превенция и противодействие на корупцията в съдебната система за 2014 г., касаещи дейността на комисията по натовареност.
Приложение:	Доклад от експертния сътрудник към комисията Красимира Василева – началник-отдел „ЮОДКВСС”, дирекция „Правна”, АВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема изготвения доклад, като възлага на експертния сътрудник Красимира Василева да го допълни със следното:
- след т. 3.3 да се допълни информация, че в периода от 1 март – 30 юни 2014 г. протича пилотно изследване на натовареността, което обхваща прокурорите и следователите в цялата страна;
- в т. 3.5 да се допълни информация, че освен с решение на комисията резултатите от пилотното изследване са приети и с решение на ВСС;
- след т. 3.5 да се допълни и информация за извършеното представяне на електронните въпросници, чрез които ще се проведе цялостното изследване на натовареността сред всички съдии.
2.2. Изпраща доклада по т. 2.1, след допълването му, на КПЕПК, за сведение и по компетентност.

3. ОТНОСНО: Писмо изх. № 223/05.06.2014 г. от председателя на Районен съд гр. Благоевград до Комисията по анализ и отчитане степента на натовареност на органите на съдебната власт /вх. № 11-07-1112/09.06.2014 г./.
Точката е отложена от предходно заседание за запознаване на членовете на комисията с изложеното в писмото и обективираното искане за становище на комисията по конкретно поставени въпроси.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Становището на комисията е, че съгласно правилата, които е приел ВСС с решението си, същото касае само председатели и зам.-председатели на съдилища, поради което то не може да бъде отнесено и към редови съдии, но е в правомощията на административния ръководител да преценява как да организира административната дейност в съда и процентното разпределение на постъпващите за разглеждане дела на отделните съдии.
3.2. Становището на комисията по т. 3.1 да се изпрати на председателя на Районен съд Благоевград.

4. ОТНОСНО: Извлечение от Протокол № 22/10.06.2014 г. /т. 6/ на Комисията по дисциплинарните производства с молба за предоставяне на предложение за критерии за измерване на натовареността на магистратите, които да залегнат в правилата при налагане на дисциплинарни наказания.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. В отговор на молбата на Комисията по дисциплинарните производства, Комисията по натовареност заявява, че критерии за измерване на натовареността на магистратите, които да залегнат в правила за налагане на дисциплинарни наказания,  би могла да предложи едва след като приключи залегналата в годишната програма на комисията дейност по определяне на норма за натовареност на магистратите. В момента е в процес провеждане на изследване на натовареността на всички съдии, както и на всички прокурори и следователи, резултатът от което трябва да доведе именно до такава норма или критерии за натовареност. Докато бъдат изработени такива критерии, както беше прието с решение на ВСС от 17.04.2014 г. /т. 72.2, Протокол № 18/, следва като базисна норма за натовареност да се използват статистическите данни за средна натовареност на органите на съдебната власт по инстанционни нива.
4.2. Изпраща решението по т. 4.1 на Комисията по дисциплинарните производства, за сведение. 

5. ОТНОСНО: Възражение от Радостин Радков - административен ръководител на Административен съд София – град във връзка с решение на ВСС по т. 82 по Протокол № 22 от 29.05.2014 г. за определяне на минималната натовареност на председателите на съдилища и техните заместници при разпределяне на делата за разглеждане /вх. № 91-00-076/13.06.2014 г./.

Докладва председателят на Комисията по натовареност:
Възражението е адресирано до Висшия съдебен съвет. Съгласно резолюция на представляващия ВСС възражението е предоставено на Комисията по натовареност.
Във възражението си г-н Радостин Радков прави сравнение, че при високата натовареност на АССГ 50% се равняват примерно на повече от 100-те процента на един окръжен съд, като относителен  брой дела. Освен това има и възражения по същество, че осен критерият брой съдии и брой съдебни служители трябва да залегне и времето, което председателите на съдилища отделят за специфична административна дейност. В края на възражението г-н Радков отправя искане до ВСС на основание чл. 91, ал. 1 от АПК да оттегли решението си от 29.05.2014 г. в частта, касаеща свръхнатоварените съдилища в страната и да приеме ново, с което да намали процента на натовареност на административните ръководители на свръхнатоварените съдилища или да приеме решение, с което така определеният процент да бъде препоръчителен, а в случай, че не бъдат приети аргументите му прави искане това възражение да се приеме за жалба и същата да бъде придвижена до Върховен административен съд.

Комисията съобрази следното:
Видно е от приетия от ВСС Анализ за натовареността на председателите на съдилища и техните заместници, че предложените от комисията и съответно приети от ВСС прагове на процент натовареност на административните ръководители и техните заместници ще бъдат коригирани след получаване и анализиране на резултатите от предстоящото изследване на натовареността на всички съдии, в което са предвидени и въпросници, касаещи специфичното натоварване на председателите.
С решението си от 29.05.2014 г. /Протокол 22, т. 82./ ВСС е определил минималната натовареност на председателите на съдилища и техните заместници при разпределяне на делата за разглеждане, като за административни съдилища с щатна численост над 70 до 200 съдии и с над 150 съдебни служители определеният праг е 25% - за председателите, и 40% - за заместник-председателите. В тази група попада и Административен съд София – град /АССГ/.
Прави впечатление от разглежданото възражение, че наред с принципните си съображения г-н Радостин Радков заявява,, че той в момента е по-натоварен от минимално определения праг и, ако се съобрази с решението на ВСС, би трябвало да намали своята натовареност.
Поради обстоятелството, че Комисията не е компетентна да вземе решение по искането, обективирано във възражението от г-н Радостин Радков, същото следа да бъде внесено за обсъждане и вземане на решение от Висшия съдебен съвет.

По изложените съображения,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Възражението на председателя на Административен съд София-град, заедно с изложените съображения на комисията да бъде включено в дневния ред за заседание на ВСС на 03.07.2014 г. за обсъждане и приемане на решение, по компетентност.
5.2. Становището на Комисията по натовареност е, че няма основание за оттегляне или промяна на решението на ВСС от 29.05.2014 г. за определяне на минималната натовареност на председателите на съдилища и техните заместници при разпределяне на делата за разглеждане в частта му, касаеща свръхнатоварените съдилища в страната.

6. ОТНОСНО: Писмо от председателя на Центъра за спогодби и медиация към Софийски районен съд и Софийски градски съд по повод посещение на Виктор Шахтер – основател и директор на Фондацията за инициативи за устойчиво развитие на правосъдието /САЩ/, което ще се състои в периода 7-9 юли 2014 г. /вх. № 97-00-198/13.06.2014 г./.
6.а.ОТНОСНО: Решение на Комисия „Международна дейност” от 18.06.2014 г. /Протокол № 30, т. 8./, за определяне на представители от комисии на ВСС (КПК, КАОСНОСВ, КБФ и КСА) за участие в среща с Виктор Шахтер /САЩ/, която ще се проведе на 09.07.2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Приема за сведение писмото от председателя на Центъра за спогодби и медиация към Софийски районен съд и Софийски градски съд.
6.2. Приема за сведение решението на Комисия „Международна дейност”.
6.3. Определя от името на комисията на срещата с Виктор Шахтер да присъстват Елка Атанасова и Милка Итова.
6.4. Изпраща решението по т. 6.3 на Комисия „Международна дейност”, за сведение.

7. ОТНОСНО: Проект на предложение до ВСС за определяне на състав на Работна група за изготвяне на проект за устойчиви решения за свръхнатоварените органи на съдебната власт.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

7.1. Приема проекта за предложение до ВСС за определяне на състав на работна група, създадена с решение от 17.04.2014 г. /Протокол 18, т. 72.5/, като го допълва, както следва:
- към представителите на съдиите добавя и председателите на  административните съдилища в Пловдив и Бургас;
- за координатор на работната група предлага члена на ВСС и зам.-председател на Комисията по натовареност Елка Атанасова;
- предлага дата за първа среща на работната група 21.07.2014 г. 
7.2. Предложението по т. 7.1 с проекта на състав на работната група да бъде предоставено на ВСС за обсъждане и приемане в заседанието му на 26.06.2014 г.

8. ОТНОСНО: Писмо изх. № Ц-75/16.06.2014 г. от председателя на Сдружение „Център на НПО в Разград” /вх. № 97-00-207/17.06.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение писмото от председателя на Сдружение „Център на НПО в Разград”.

9. ОТНОСНО: Извлечение от Акт № 27/16.05.2014 г. на Гражданския съвет към ВСС във връзка с оптимизиране броя на съдилищата и прокуратурите, т.нар. съдебна карта.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

9.1. Приема за сведение Акт № 27/16.05.2014 г. на Гражданския съвет към ВСС.
9.2. Уведомява Гражданския съвет, че по темата за т.нар. съдебна карта се работи и съгласно заложения срок по съответната дейност в годишната програма на комисията би следвало да има продукт от извършената работа, който да послужи за изработването на проект за предложение до ВСС. След изготвянето на проект за предложение до ВСС, темата ще бъде поставена на разглеждане, като ще бъде поканен и Гражданският съвет.
9.3. Изпраща решението по т. 9.2 на Гражданския съвет, за сведение.

10. ОТНОСНО: Писмо изх. № ИП-0318/16.06.2014 г. от председателя на Апелативен съд – Варна във връзка с натовареността на административното ръководство на съда /вх. № 91-00-076/19.06.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Отлага за следващо заседание на комисията, като дава възможност на членовете на комисията да се запознаят с изложеното в писмото.

ПРЕДСЕДАТЕЛ
НА КОМИСИЯТА:   /п/  КАЛИН КАЛПАКЧИЕВ